google/wiki40b huggingface dataset:
Bodømarka

Bodømarka er betegnelsen på utmarka som finnes nord og nordøst for Bodø by. Området strekker seg fra Rønvikfjellet i vest, og til Hopsfjellet i øst. Steigtind blir regnet som den nordøstre grensen, og både Skaugtuva og Svendalsfjellet medregnes som en del av bymarka. Marka blir preget av store skogkledde åser i variert størrelse, og den nordlige grensen, mellom Keiservarden og Steigtind, består av en lang rekke med bergkledde fjelltopper. Sentralt midt i marka ligger Soløyvatnet, som er kommunes største innsjø i areal. Denne innsjøen skaper et skille mellom den vestre marka og den østre. Steigtind er markas høyeste punkt og har en høyde på 793 meter over havet, mens Keiservarden er den høyeste fjelltoppen i vest, med sine 366 høydemeter.
Partisan

En partisan er et medlem av en irregulær militærstyrke som kjemper mot en fremmed makt eller armé som angriper eller okkuperer et landområde. Begrepet brukes blant annet om medlemmer av motstandsbevegelser som sloss mot den tyske okkupasjonsmakten i flere land under andre verdenskrig, og om grupper som etter krigen kjempet mot de sovjetkontrollerte kommunistregimene i Øst-Europa.
Ordet kommer fra det franske partisan som igjen er lånt fra italiensk partigiano som betyr «delaktig, tilhenger» og er dannet av parte, «del».
Under andre verdenskrig ble 45 nordmenn fra Kiberg i Finnmark trent opp som partisaner av Den røde armé for etterretningsoppdrag i Norge. 3. august 1992 beklaget kong Harald på nasjonens vegne «måten norske myndigheter behandlet partisanene i Finnmark på etter krigen». Den siste av disse partisanene, Gunnar Halvari, døde i 2012.
Marmara Ereglesi kraftverk

Marmara Ereglesi kraftverk er et varmekraftverk i området Tekirdag i det nordvestre Tyrkia. Det har en installert produksjonskapasitet på 480 MW, fordelt på en blokk med 2+1 gassturbiner, levert av ABB og Kawasaki. 
Anlegget ble påbegynt omkring 1996 og stod ferdig i 1999. Brenselkilden er naturgass. Operatør er energiselskapet International Power plc.
Høyre Tumedbanner

Høyre Tumedbanner (土默特右旗; pinyin: Tǔmòtè Yòu Qí) er et banner (fylke) i byprefekturet Baotou i den autonom,e region Indre Mongolia i Folkerepublikken Kina.
Befolkningen var på 346 808 innbyggere i 1999.

Samferdsel

Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Telavåg Idrettslag

5. divisjon 2011

¹ Floppen la ned laget midtveis i sesongen.
Kilde: Speaker.no
Kystekspressen

Kystekspressen ANS er et samarbeide mellom FosenNamsos Sjø og  Møre og Romsdal Fylkesbåtar. Partrederiet ble opprettet i 1994 for å trafikkere strekningen Trondheim–Kristiansund, og har også ruteforbindelse Trondheim–Sula og Sistranda–Halten. Fosen Trafikklag ASA er bestyrende reder.
Ruten Trondheim–Kristiansund bruker tre og en halv time, og har åtte anløpssteder mellom de to byene. Båtrutene suppleres med korresponderende buss, «Kystekspressbussen», på Hitra og Frøya.
1. januar 2014 ble MS «Terningen» overlevert fra Brødrene AA i Hyen for å erstatte MS «Ladejarl». MS «Tyrhaug» erstatter MS «Mørejarl». Ruta er kortet ned med 15 minutter mellom storbyene.
Hilmohaugen

Hilmohaugen husmannsplass ligger i Hilmo, ca. 15 km fra Tydal sentrum. 
Plassen ble rydda og bebygd omkring 1850, og den ligger vakkert til på et høydedrag med storslått utsikt over dalen. Tunet består av fire bygninger som danner et åpent firkanttun. 
Uthuset er plassert i skogbrynet et stykke bakenfor tunet. 
Våningshuset er en toetasjes laftet tømmerbygning. Kjøkkenet / oppholdsrommet har umalt panelkledning med to kraftig, rødmalte dører. Dørspeilene er dekorert med stilistiske trær, et typisk dekormotiv for regionen. De andre rommene har ubehandlede tømmervegger.
Husmannsplassen var bebodd til 1980, men inventar og løsøre skriver seg i hovedsak fra 1800- og begynnelsen av 1900-tallet. Inventaret består av møbler, husgeråd, tekstiler, redskaper og diverse løsøre. 
Samlingen omfatter også mer personlige ting som fotografier, brev og bilder som gir et nært og personlig bilde av menneskene som har bebodd plassen i ca. 150 år. 
Bortsett fra jord og skog ble Hilmohaugen med innbo og løsøre testamentert til Tydal kommune i 1980, og plassen har siden 1982 fungert som museum.
Museet gir et svært personlig bilde av et hjem som i hovedsak har vært uberørt av endringer i årenes løp. Her har slekter bodd og etterlatt sine personlige spor.
Louis Farrakhan

Bakgrunn

Louis Eugene Walcott, som var hans opprinnelige navn, ble født i New York i Bronx og hadde sin oppvekst i West Indian community (Roxbury section) i Boston, Massachusetts. Hans mor, Sarah Mae Manning, immigrerte i 1920-årene fra St. Kitts und Nevis; hans far, Percival Clarke, var en jamaicansk drosjesjåfør fra New York. I Boston gikk Louis på Boston Latin School og English High School. Deretter studerte han ved Winston-Salem Teachers College i Nord-Carolina. 
Louis Farrakhan ble først kjent som calypsosanger under navnet the Charmer.
ToSPot

Tospråklig Sjekk for Potensielle Tolker (ToSPoT) er en skriftlig ordforrådstest som tar en stikkprøve av kandidatens ordforråd på norsk og tolkespråket. Prøven arrangeres av Integrerings- og mangfoldsdirektoratet. 
Testen omtales gjerne som en "synstest for piloter" – det er en forutsetning for å kunne fly at man kan se, men det er ikke tilstrekkelig (det er ikke slik at alle som kan se kan fly), og på samme måte er det en forutsetning for å kunne tolke at man behersker grunnleggende ordforråd på de to tolkespråkene, men dette er ikke tilstrekkelig for å være tolk. 
ToSPoT brukes som opptaksprøve for videre opplæring og rekruttering. Det utstedes ikke skriftlig dokumentasjon om kandidatens resultat, og ToSPoT gir i seg selv ikke grunnlag for godkjenning som tolk.
En som har bestått ToSPoT i et språk og har gjennomgått TAO (innføringskurs i tolking), kan søke om å bli oppført på nivå 5 i IMDIs tolkeregister, som finnes på tolkeportalen.
Nana Anima Wiafe-Akenten

Tidlig liv

Wiafe-Akenten er fra Atwima-Ofoase i Ashanti-regionen. Hun vokste opp i en familie av akademikere. Hun er gift med Dr. Charles B. Wiafe-Akenten, som foreleser ved Psykologisk avdeling ved Universitetet i Ghana. Hennes første barn, dr. Michael Wiafe-Kwagyan, er foreleser ved agronom-avdelingen ved samme institusjon. Hun har tre døtre - Nana Adwoa, Awo Asantewaa, og Ohenemaa Wiafewaa.
Wiafe-Akenten fikk videregående opplæring på St. Roses Secondary School, Akwatia i Eastern Region Ghana mellom 1991 og 1993. Første grad tok hun ved Universitetet i Ghana, og ble uteksaminert med en bachelor i kunst i lingvistikk og teaterkunst i 1995. Hun tok også doktorgrad ved Universitetet i Ghana i juli 2017, i ghanesiske språkstudier (Akan Lingvistikk - Media Diskurs). Avhandlingen ble skrevet på Twi-språket, og hun var den første personen som gjorde dette. Ifølge henne selv var den viktigste utfordringen ved å gjøre et akademisk arbeid på Twi å oversette sitater og terminologi for vitenskapelige arbeid fra engelsk.
Hun jobbet på tv-stasjonen GTV , fra 2003 til 2013. Hun hadde også et program som heter Amammerefie på en lokal radiostasjon, Asempa FM mellom 2008 og 2010. I tillegg jobbet hun som leder av Akan-nyheter på Top Radio og Radio Universe, alle basert i Accra.
Wiafe-Akenten opprettet Language Watch Foundation for å dempe bruk av vulgært språk på radio og TV. Hun er også i ferd med å etablere Nananoms språk- og mediasenter for å trene folk med skriftlig ferdigheter i Twi, valg av ord, offentlig tale, bruk av Twi-ordspråk og tabuord.
Lysaker Brygge

Lysaker Brygge er et bolig- og kontorområde ved sjøen på vestbredden av utløpet til Lysakerelva i østlige del av Bærum kommune. Bryggeområdet ble bygget ut på 2000-tallet, og fikk Byggeskikkprisen 2004.
På Lysaker Brygge har selskapene Wilh. Wilhelmsen og PGS sine norske hovedkvarter. Rett over elva på østbredden har Redningsselskapet og Universitetet i Oslo hver sine båtstasjoner. Området grenser til det store kontorkomplekset Godthaab Lysakerfjorden i Strandveien 50.
Bydel Alna

Administrasjon

Bydelens bydelsutvalg ledes av Knut Røli (Ap). Bydelsdirektør er Tore Olsen Pran. Siden lokalvalget i 2011 har Arbeiderpartiet hatt flertall i bydelsutvalget i Alna.

Samferdsel

Furusetbanen til Oslo T-Bane går igjennom området. I tillegg har jernbane som har medført lokaltog, samt en godsterminal på Alna. E6 er også innom Alna.
Styliceps

Utseende

En middelsstor, avlang, lyst rødbrunlig trebukk. Antennene er tynne og lengre enn kroppen. Pronotum er litt smalere enn dekkvingene, med en liten tann midt på hver side, nokså knudrete. Dekkvingene er avsmalnende bakover. Beina er tynne.

Levevis

Larvene lever i død ved, mest av løvtrær.

Utbredelse

Arten er utbredt i Mellom- og Sør-Amerika, fra Mexico i nord til Bolivia i sør.
Den europeiske kommisjonen for demokrati gjennom lovgiving

Den europeiske kommisjonen for demokrati gjennom lovgiving (Veneziakommisjonen) er et rådgivende organ under Europarådet. Det blei etablert etter Berlinmurens fall for å bistå de østeuropeiske landa med å etablere vestlig-demokratiske grunnlover.
Ved starten i 1990 hadde kommisjonen, som har sete i Venezia i Italia, 18 medlemsstater, men etter hvert slutta alle Europarådets medlemsstater seg til, og fra 2002 kan også andre land bli med. Per 2018 har den 61 medlemmer. Hviterussland er assosiert medlem, og det er åtte observatører (Argentina, Canada, Japan, Uruguay og Vatikanstaten). EU, Sør-Afrika og den palestinske sjølstyremyndigheten har spesialstatus. Representanter for Europakommisjonen og Organisasjonen for sikkerhet og samarbeid i Europa deltar på Veneziakommisjonens plenumsmøter, som holdes fire ganger årlig.
Kommisjonens viktigste oppgave er å bistå med å utarbeide grunnlover og grunnlovstillegg, valglover og lover som sikrer minoritetsrettigheter. Kommisjonens synspunkter er rådgivende.
Medlemslanda representeres stort sett ved eksperter på internasjonal rett. Norge har vært aktivt med i Veneziakommisjonens arbeid sia starten. Norsk medlem har vært førsteamanuensis Jan Erik Helgesen (med professor Fredrik Sejersted som vara). Fra 2007 var Helgesen president for kommisjonen.
Underorganet Rådet for demokratiske valg bidrar til å overvåke valg og gi råd om valgprosesser.
Langesund Bad

Langesund Bad er et hotell med en lang historie som ligger i Langesund i Bamble kommune, Telemark

Historie

Moten med medisinske kurbad spredte seg på slutten av 1800-tallet fra kontinentet til Norge – særlig til områdene omkring Oslofjorden – Hvaler, Hankø, Holmestrand, Sandefjord, Larvik, Eidanger og Langesund. Ifølge avisen «Varden» var Langesunds Bad «et av landets mest kjente badeetablissementer».
Apoteker Fred Hegge tok i 1897 initiativ til å etablere selskapet «Langesunds Bad» og fikk i 1898 oppført en restaurant og tre badehus. Arkitekt Haldor Larsen Børve, som hadde tegnet Dalen Hotel, fikk i oppdrag å tegne restauranten og den ble et samlingssted for en sosial elite fra Kristiania. Mange gjester kom også fra nærområdene i Porsgrunn og Skien. Gjestene kom med dampbåt og jernbane og ble fraktet med hest og vogn til Langesunds Bad. Her ble det etter hvert bygget både hotell og en hovedbygning med spisesal, salonger og ballsal. Kunstnere og musikere fra hovedstaden kom og underholdt. Det var opplesninger og konserter både i ballsalen og i en egen musikkpaviljong ved inngangen til badeparken, et parkmessig opparbeidet skogsområde tilhørende Badet. I badehusene ble det tilbudt behandling med gytje, furunål, tang, lut, manet og salt og man kunne få både kalde og varme bad. Betjeningen var utdannet ved Sandefjords bad og badet kostet kr. 4,50 med betjening, kr. 1,50 uten betjening. Et kaldt bad kostet 40 øre og et furunålsbad kostet 1,50.
Kombinasjonen av bad, helse og velvære sammen med god mat, god musikk og ikke minst et viktig sosialt liv var en suksessfaktor ved Langesunds Bad. Fred Hegge satte spor etter seg i byen, ikke bare som farmasøyt, men som en viktig nyskaper. Han solgte Langesunds Bad til Isak Seveland i 1917. Isak Seveland bygget Societeten, hovedbygningen og opplevde at den brant ned til grunnen 31. januar i 1926 i forbindelse med avslutningen av danseskolen. Omkring St.Hans 1926 stod den nye societeten ferdig og den er også hovedbygningen ved dagens Langesunds Bad. Badehusene ble tatt av stormen i 1929 og ble gjenoppbygget for deretter å bli tatt av stormen igjen et par ganger innen man ga opp å gjenreise husene.
Dolibarr

Arkitektur

Dolibarr er skrevet i PHP. Programmet bruker MySQL database. Dolibarr kjører på en rekke webhotell og servere. Det virker med alle PHP konfigurasjoner (som beskrevet ovenfor) og trenger ingen ekstra PHP moduler.

Historikk

Dolibarr ble startet fra bunnen av av Rodolphe Quiedeville, lagret under CVS, hostet av Savannah i april 2002. Jean-Louis Bergamo, et annet medlem av April, startet organisasjonsmodulen.
Versjon 1.0 ble sluppet i september 2003.
I juli 2008 overlot Rodolphe prosjektledelsen til bidragsyteren Laurent Destailleur (som også står bak andre populære prosjekter basert på åpen kildekode AWStats).

Oversettelser

Dolibarr finnes på dansk, engelsk, flamsk finsk, fransk, italiensk, katalansk, nederlandsk, norsk (bokmål), polsk, portugisisk, rumensk, russisk, spansk og tysk.
Fylkesvei 3068

Historikk

Dølebakken ble bygget i 1790-årene. Lingelemveien ble bygget hundre år senere i 1890-årene. 
Frem til 2019 hadde veien betegnelsen  Fylkesvei 275.
Bulgarias herrelandslag i ishockey

Bulgarias herrelandslag i ishockey representerer Bulgaria i ishockey for herrer.
Den første kampen ble spilt den 17. januar 1942 i București, der de tapte 4-2 mot det daværende Jugoslavia.
I 2007 ble landslaget ranket på 31.-plass på IIHFs verdensranking og de spiller til daglig i B-VM (Divisjon 2), noe de har gjort siden omorganiseringen av VM-systemet i 2001. Bulgaria har også deltatt i OL, da i Innsbruck  1976. Her tapte de alle kamper og endte på 12.-plass (sist).
Brady Haran

Karriere

Haran studerte journalisme i et år før han ble ansatt hos The Adelaide Advertiser. I 2002 flyttet han fra Australia til Nottingham i England. I Nottingham jobbet han for BBC og begynte å arbeide med film, han lagde rapporter for East Midlands Today, BBC News Online og noen av BBCs radiostasjoner.
I 2007 jobbet Haran som en filmskaper for Nottingham Science City, som en del av en avtale mellom BBC og University of Nottingham. «Test Tube»-prosjektet hans startet med ideen hans om å lage en dokumentar om diverse vitenskapsmenn og deres forskning, men han bestemte seg for å laste opp mye av arbeidet på YouTube; ut av dette kom Youtube-kanalene hans «Periodic Videos» og «Sixty Symbols». Haran forlot da BBC for å arbeide med Youtube-videoer.
Etter at han lagde sin første Youtube-kanal, «Test Tube», bestemte han seg for å lage flere. I løpet av sine første fem år på Youtube lagde han over 1500 videoer. I 2012 var han produsent, regissør, og intervjuer bak tolv Youtube-kanaler, blant annet «The Periodic Table of Videos», «Sixty Symbols» og «Numberphile». Harans «The Periodic Table of Videos» Youtube-kanal, sammen med professor Sir Martyn Poliakoff, fikk Royal Society of Chemistry Nyholm Prize for Education i 2011.

Mottagelse

Sammen med Professor Poliakoff har Harans videoer som forklarer kjemi og vitenskap for vanlige folk fått positiv mottagelse. Sammen så har de laget over 500 videoer som går over alle grunnstoffene og andre kjemirelaterte temaer. I september 2015 hadde Youtube-kanalen deres mer enn 100 millioner visninger. Videoen Gold Bullion Vault, som viste innsiden av hvelvet i Bank of England, ble sluppet ut 7. desember 2012 og fikk over to millioner treff iløped av de to første månedene den ble sluppet ut. Haran og Poliakoff har også forfattet en artikkel i Nature Chemistry og en essay i Science som diskuterte
innvirkningen fra «The Periodic Table of Videos»-videoene.
22. august

Navnedag

Harriet, Harry.
Norgesmesterskapet i orientering 2000

Norgesmesterskapet i orientering 2000 bestod av flere arrangementer som i 2000 kåret norgesmestere i orientering.
Hovedmesterskapet ble arrangert i Asker i perioden 14. til 17. september. Kongepokalene ble vunnet av Hanne Staff og Bjørnar Valstad.
Kannusjärvi

Kannusjärvi er en bygd i Övertorneå kommun i Norrbottens län, Sverige. Nabotettsteder er Soukolojärvi og Siekasjärvi.
Solent

Solent er sundet mellom øya Isle of Wight og De britiske øyer. Det er en viktig farled for skipstrafikk til og fra Southampton og Portsmouth. Området er også viktig for rekreasjon og sjøsport; verdens eldste regatta, Cowes Week, arrangeres i farvannet. Området har et komplekst tidevansmønster.
Baldvin

Etymologi

Baldvin er en nordisk form av gammelhøytyske Baldewin, som er dannet av bald, «modig», og wini, «venn».
Collinsia spetsbergensis

Utseende

Collinsia spetsbergensis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Molo

En molo er et byggverk i sjøen til vern mot bølger og uvær. Dette vernet gir ly og havn for båter og kaier. De fleste moloer er landfaste i den ene enden og går i en kurve ut fra land, slik at enden går tilnærmet parallelt med landsiden. Det kan også være to moloer som går ut fra land, der den ene går lenger ut og forbi den andre, noe som gir et skjermet innløp. Det finnes også moloer som ikke er landfaste.
Mange moloer er bygd i en kurve, dette for å unngå at de enkelte bølgene slår til langs hele moloen samtidig, for å unngå skader på moloen. Noen moloer er utstyrt med brystvern, fortøyningsringer og leidere.
Bølgebrytere i form av en mur, steinfylling eller liknende som danner en kunstig beskyttet havn, er blant annet kjent hos fønikerne, navigasjonens fedre. Mest kjent av deres bølgebryterhavner er Tyrus (Sur) og Karthago. Grekerne dro nytte av sine mange naturlige havner, men romerne bygde en rekke bølgebryterhavner, blant annet i Ostia.
Övelgönne

Övelgönne (også Oevelgönne) er en promenade/turvei som går fra Museumshafen Oevelgönne vestover langs elven Elben. Bebyggelsen består i stor grad av gamle fiskerhus med forhager som går over i en strand langs elven. Veien er i dag en del av Hamburgs bydel Othmarschen.
Kjemiluminescens

Kjemiluminescens  er forårsaket av en kjemisk reaksjon som gir et eksitert produkt of som sender ut elektromagnetisk stårling ved returnering til grunntilsantden. 
En slik reaksjon kan se slik ut:
Det er få kjente reaksjoner som gir kjemiluminescens, og dermed er det får anvendelser. Et av de viktigste anvendelsesområdene er for bestemmelse av gasser som ozon, nitrogenoksider, svovelforbindelser med flere. Eks:
I dette tilfellet vil bølgelengden være mellom
Brazeau-demningen

Brazeau-demningen  er en demning med et vannkraftverk  i Drayton Valley, provinsen Alberta, Canada. Det har en installert vannkraftkapasitet på 355 MW, ferdigstilt i 1965. Operatør er selskapet TransAlta Co.
Roy Khan

Biografi

Khan har norsk mor og thailandsk far, og forkortet ned etternavnet Khantatat til Khan da det var enklere. Han begynte med musikk da han var med i skolekorpset som ung, og har også en kort karriere innen danseband. Han har en enebolig på Fetsund, hvor han bor. 
Khan startet som vokalist i  progressiv metal-bandet Conception. Etter at Mark Vanderbilt forlot Florida-bandet Kamelot i 1998 ble Khan valgt som erstatter i bandet etter blant annet å ha klart en «test» som gikk ut på å bli med bandet på fallskjermhopping. Khan sluttet i Conception og bandet opphørte, etter fire musikkalbum og en EP. Sammen med Thomas Youngblood var han aktiv i låtskrivingen. Han var offisielt medlem frem til 2011, og var med på åtte studioalbum, det siste utgitt i 2010. Han hadde allerede på høsten samme år, etter å ha blitt utbrent, gitt beskjed om at han forlot bandet, men bandet ba han vente for å se om han kom til å ombestemme seg. Bandet turnerte så med en erstatning frem til 22. april året etter, da ble det kunngjort offisielt at han hadde forlatt Kamelot.
Conception ble i kort tid gjenforent i 2005 og spilte på American Prog Metal Festival 2005 den 16. september og på Scream Magazines 15 år og hundrede utgave-festival 1. oktober. I 2018 var bandet atter samlet igjen, og ga ut EP-en My Dark Symphony.
XFree86

XFree86 er en implementasjon av vindussystemet X. Det ble opprinnelig laget for Unix og Unix-liknende operativsystemer for x86-arkitekturen, men ble etterhvert også tilgjengelig for OS/2 og Microsoft Windows (via biblioteket Cygwin). Det var fri og åpen programvare under XFree86 Lisensen versjon 1.1. Systemet ble utviklet av the XFree86 Project, Inc.; den ledende utvikler var David Dawes. Siste versjon var 4.8.0.
Under mesteparten av 1990-årene og like etter århundreskiftet, var prosjektet kilden til de fleste innovasjoner innenfor vindussystemet X. Frem til 2004 ble det brukt av nesten samtlige distribusjoner av Linux og Berkeley Software Distribution.
Med versjon 4.4.0 i februar 2004 forandret XFree86 Prosjektet sin lisens på en måte som Free Software Foundation oppfattet som i strid med GNU General Public License. De fleste Linux-distribusjoner valgte derfor X.org som et nytt alternativ.
Inner Mongolia People's Publishing House

Inner Mongolia People's Publishing House (IMPPH) er et forlag med sete i Hohhot, hovedstaden i den autonome regionen Indre Mongolia i Folkerepublikken Kina. Forlaget ble grunnlagt i 1951. President er Wang Dongsheng (王東生).
Transafrik International

Transafrik International er et fraktflyselskap basert i Angola. Flyselskapet ble grunnlagt i 1984. Flyene er registret i São Tomé og Príncipe.
Winter Poem (Secret Garden-album)

Winter Poem er et musikkalbum med Secret Garden. 
Albumet ble utgitt 14. november 2011.
HAT-P-11b

HAT-P-11b, også kalt Kepler-3b, er en eksoplanet som roterer rundt stjernen HAT-P-11 122 lysår unna i stjernebildet Svanen. Planeten ble oppdaget 2. januar 2009 og er en hot Neptun.
Sandnes Frikirke

Sandnes Frikirke ble startet i 1992, og holder i dag til i Betel Bedehus på Hana, Skippergata 67 i Sandnes. Menigheten er en lokalmenighet i Frikirken. Den ble startet fra Riska Frikirke i august 1992 med utgangspunkt i en bibelgruppe under ledelse av Jon Arne Nygård.  Han var pastor fram til 2003. Nåværende pastor er Lars Kristian Heggebø
Borris Skydeterræn

Borris Skydeterræn, også kjent som Borrislejren eller Borris Garnison, er Danmarks største hedeareal på vel 4 700 hektar (47 km²) og eies i dag av den danske stat og benyttes av Forsvaret. Borris Skydeterræn ligger omkring 5 km øst for Skjern i Vestjylland.
Området som utgjør Borris Skydeterræn har vært fredet i over 100 år. Staten kjøpte arealet i 1903 og siden da har området vært fredet – en fredning som ikke forhindrer Forsvaret i å holde sine store øvelser og skyteperioder.
Borris Skydeterræn er oppbygget på en spesiell måte i forhold til andre skyteområder. I stedet for å skyte ut over vannet, skyter man inn imot midten av arealet. Borris Skydeterræn har en sirkelformet vei hele veien rundt om skyteområdet, som man normalt ikke får skyte mot.
Da området ble kjøpt av staten, ble alle hus og gårder ryddet. Dette gir i dag et areal som bærer preg av lehegn og markligende sletter.
Borris Skydeterræn er et felles øvelsesområde for hele Forsvaret og har derfor heller ikke faste regimenter eller skoler tilknyttet. Arealet rommer fast soldathjem, skytekontor, utdannelsesmateriellkontor, innkvarteringsbygninger, lokalt støtteelement og kantiner (herunder sersjant- og offisersmesse).